alibayram/wikipedia-40-langs huggingface dataset:
Házi kacsa

A házi kacsa (Anas platyrhynchos domestica) a récefélék családjába tartozó baromfi, a tőkés réce (vadkacsa) alfaja, háziasított változata. Többnyire fehér színben tenyésztik, de egyes vidékeken – különösen ott, ahol vadon élő őseivel könnyen kereszteződhet – „vad” színezetű példányokat is találunk.

Táplálékát gabona és rovarok alkotják. Húsa, mája, zsírja, tepertője finom falat, de tojását – amelynek szárazanyag- és zsírtartalma lényegesen nagyobb a tyúktojásénál – csak alaposan megfőzve fogyasszuk, mert paratífusszal fertőzött lehet. Fosztott tollával párnát töltenek. Költés ideje átlagosan 28 nap. A kacsa hímjét gácsérnak hívjuk, a tollazata színpompásabb a tojóénál. Háziasítása megközelítőleg 5000 évvel ezelőtt történt.

Magyar kacsa 

A 20. század elején a magyar parlagi kacsát már ősi magyar fajtaként említik, de származásáról biztos adataink ma sincsenek. A vízközeli falusi, tanyasi gazdaságok egyik legfontosabb baromfiféléje volt. Míg a gazdasszony a libát eladásra nevelte, addig a kacsahús a család ellátására szolgált. A tájegységeknek kialakultak a saját típusaik. A leggyakoribb a fehér szín volt, amelyet a 20. század elején a pekingi kacsával akartak nemesíteni. A "színes", vagyis a tarka, vadas színű kacsa kisebb rangúnak számított, pedig ez a fajtaváltozat őrizte meg leginkább a magyar kacsa ősi formáját. Állománya erősen lecsökkent, Erdélyben és az alföldi tanyákon találhatóak kisebb állományai. Jelenleg a gödöllői Kisállattenyésztési Kutatóintézetben mindkét változatát tenyésztik. Nagyobb állománya található Szarvason is. 2004 óta a magyar kacsa a védett háziállataink közé tartozik.

Tulajdonságai

Kitűnően bírja a mostoha viszonyokat, igénytelen, ellenálló fajta. Aránylag kistestű, a gácsér 2,5–4 kg, a tojó 2,3–3 kg. Húsa rendkívül jó minőségű. Leggyakoribb a fehér és a vadas színváltozat, de előfordulhat barna és fekete színben is. A vadas színű tojó sokkal visszafogottabb színű, mint a gácsér, hasonlóan a tőkés récéhez. Az úszásban segíti a lemezes csőr, úszóhártyás láb, csónak alakú test.

Állomány 

A házi kacsák tartása és hasznosítása különböző módon és különböző célokra történik világszerte. 2021-ben a házi kacsából több mint 70 országban tartottak, és az éves állomány nagysága meghaladta az 1 milliárd darabot.

A világ legnagyobb házi kacsa tartói közé tartozik Kína, Vietnám, Banglades, Indonézia és India. Ezek az országok a 2021-es állományuk alapján az első öt helyen álltak. 2021-ben Kínában volt az éves világ házi kacsa állományának a 61%-a.

Más házikacsa-fajták 
Aylesbury-réce
khaki-Campbell-réce
roueni kacsa
francia harlequin kacsa
futókacsa

Források
Szalay István: Régi magyar baromfifajták, Mezőgazda, 2001

Jegyzetek

További információk
A 32/2004. (IV. 19.) OGY-határozat

Madárfajok
Védett magyar háziállatok
Récefélék

pt:Pato#Espécies domésticas
Márkus

A Márkus férfinév a latin Marcus névből ered, aminek a lehetséges jelentése Mars hadistenhez tartozó, neki szentelt. 


Rokon nevek 
 Markó: a Márkus olasz megfelelőjéből származik. 
 Márkó: a Márkus olasz megfelelőjéből származik. 
 Márk

Gyakorisága
Az 1990-es években a Márkus, Márkó és Markó szórványos név, a 2000-es években nem szerepelnek a 100 leggyakoribb férfinév között, kivéve a Márkót, ami a 71-88. leggyakoribb férfinév.

Névnapok
Márkus:
 április 25. 
 május 25. 
 június 18. 
 szeptember 7. 
 október 7. 
Markó, Márkó
 június 18.
 április 25.

Híres Márkusok, Markók és Márkók

Jegyzetek

Magyar keresztnevek (M)
Férfikeresztnevek (M)
Latin eredetű magyar férfikeresztnevek
Niké (keresztnév)

A Niké görög eredetű női név (görögül Νίκη), a győzelem istennőjének a neve, a jelentése is győzelem. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 25. 
 december 23.

Híres Nikék

Jegyzetek

Magyar keresztnevek (N)
Női keresztnevek (N)
Görög eredetű magyar női keresztnevek
Åland himnusza

Az Ålänningens sång az autonóm finnországi Åland-szigetek himnusza 1922 óta. Szövegét John Grandell írta, zenéjét Johann Fridolf Hagfors szerezte.

Ålänningens sång

1. Landet med tusende öar och skär,
danat ur havsvågors sköte.
Åland, vårt Åland, vår hembygd det är.
Dig går vår längtan till möte!

Forngravars kummel i hängbjörkars skygd
tälja din tusenårs saga.
Aldrig förgäta vi fädernas bygd,
vart vi i fjärrled än draga
vart vi i fjärrled än draga

2. Skönt är vårt Åland när fjärdar och sund
blåna i vårljusa dagar,
ljuvt är att vandra i skog och i lund,
i strändernas blommande hagar.

Midsommarstången mot aftonröd sky
reses av villiga händer,
ytterst i utskärens fiskareby
ungdomen vårdkasar tänder
ungdomen vårdkasar tänder

3. Aldrig har åländska kvinnor och män
svikit sin stam och dess ära;
ofärd oss hotat, men segervisst än
frihetens arvsrätt vi bära.

Högt skall det klinga, vårt svenska språk,
tala med manande stämma,
lysa vår väg som en flammande båk,
visa var vi äro hemma
visa var vi äro hemma

Magyar fordítás 

Az ålandiak éneke

1. Ezer sziget és ezer szikla országa,
Te, aki a tenger hullámainak méhéből születtél,
Åland, mi Ålandunk, Te vagy az otthonunk,
Benned teljesül minden vágyunk.

Ősi sírok halmai a hatalmas fenyők árnyékában
Formálják ezeréves történelmed.
Sosem feledjük apáink földjét
Bárhol is vagyunk, bármily messze
Bárhol is vagyunk, bármily messze

2. Szép vagy, mi Ålandunk, amikor öbleid és a szorosok
A tavaszi fényben kéken csillognak
Csodálatos érzés erdeidben és berkeidben vándorolni,
És a partjaid virágzó földjein
És a partjaid virágzó földjein

A szentivánéji nap oszlopát a vörös esti égen
Ezer lelkes kéz tartja
Míg kint, a kis szigetek halászfalvaiban
Az ifjak jelzőtüzet gyújtanak
Az ifjak jelzőtüzet gyújtanak.

3. Az ålandi nők és férfiak
Mindig büszkék voltak származásukra
Ha veszély is fenyeget, mi akkor is győznünk
És megvédjük örökölt jogunkat a szabadságra

Zengjen hangosan svéd nyelvünk
Szóljon intő hangon
Lángoló toronyként mutassa utunkat,
Mutassa meg a mi hazánkat
Mutassa meg a mi hazánkat

(a szerkesztő szabad fordítása)

További információk 
 Ålänningens sång (mp3)

Aland
Himnusz
Udvarhely vármegye

Udvarhely vármegye () közigazgatási egység volt Magyarország erdélyi részében 1876 és 1918, majd 1940 és 1944 között. Jelenleg Románia része.

Földrajza 
A vármegye területe nagyrészt hegység volt, amely délnyugat-északkelet irányba ereszkedett alá. Területén feküdt a Hargita hegység. A legfontosabb folyója a Nagy-Küküllő.
Északról és keletről Csík vármegye, délről Háromszék és Nagy-Küküllő vármegyék, nyugatról pedig Maros-Torda és Kis-Küküllő vármegyék határolták.

Történelme 
A vármegye 1876-ban alakult Udvarhelyszékből (korábban: Telegdiszék, benne Bardóc és Keresztúr fiúszékek). 1919-től gyakorlatilag, majd 1920-tól hivatalosan is Románia része, annak ellenére, hogy a lakosság 99%-a magyar nemzetiségű volt. A második bécsi döntés értelmében a terület nagyobbik része  1940–1944 között újra Magyarországhoz tartozott, ám ez később érvénytelenné vált, visszakerült Romániához. 1960-ban területét a romániai Hargita, Kovászna, Maros és Brassó megyék között osztották fel.

Lakosság
A vármegye összlakossága 1891-ben 110 132 személy volt, ebből:
 103 209 (93,71%) magyar
 3191 (2,90%) román
 2131 (1,93%) német

A vármegye összlakossága 1910-ben 124 200 személy volt, ebből:
 122 500 (98,63%) magyar
 1700 (1,37%) román

Közigazgatás
A vármegye az 1910-es években négy járásra volt felosztva:
 Homoródi járás, székhelye Oklánd
 Parajdi járás, székhelye Parajd
 Székelykeresztúri járás, székhelye Székelykeresztúr
 Udvarhelyi járás, székhelye Székelyudvarhely

Források
Forró Albert 2009: Udvarhely vármegye kialakulása. Aeropolisz IX, 59-70.

További információk

Udvarhely vármegye
Landseer



Testfelépítése 
A landseer nagy, erőteljes, harmonikus testfelépítésű kutya. Háta vízszintes, a marjától a faráig végig széles és erős. Mellkasa széles és mély. A has enyhén felhúzott. Fara széles és telt. A farok legfeljebb a csánk alá érhet, nyugalmi állapotban lelóg, csak a vége görbül kissé vissza. Könyökei szorosan a testéhez simulnak. Lábai egyenesek, függőlegesek és izmosak. Széles mancsain szorosan egymás mellett ülnek az ujjak, amelyek között úszóhártya van. Nyakának keresztmetszete tojás alakú, lebernyeg gyakorlatilag nincs rajta. Csodálatos, nemes vonású feje széles és masszív, jól fejlett tarkónyúlvánnyal. A stop jól látható, de nem túl erős. Az ajkai szárazak - a landseer nem nyáladzik. Közepes nagyságú fülei háromszögletűek, enyhén lekerekítettek, magasan - de nem túl hátul - tűzöttek, és a fej mellett lógnak. A mandulavágású szemek közepes nagyságúak és eléggé mélyen ülők, pislogóhártya nem látszik. Tekintete barátságos. A landseer harapása ollószerű. A landseer szőrzete egyenes, sűrű és hosszú, tapintása puha. Az aljszőrzet kimondottan puha, de nem annyira sűrű, mint az újfundlandié. A csípő és a hát szőre egy kissé hullámos is lehet. Az arc szőrzete rövid. A lábakon ritkás zászló fejlődik, a farok szőrzete viszont igen sűrű és bozontos. Alapszíne a tiszta fehér, amelyet éles szélű fekete foltok tarkítanak a testen és a faron. A nyak, a szegy, a has, a lábak és a farok mindig fehérek. A fej mindig fekete, fehér, szimmetrikus orrcsíkkal, amely hosszúra nyúlhat. A fehér részekben a fekete pettyezettség nemkívánatos. A szemek lehetőleg barnák vagy sötétbarnák kell lennie, de a világosbarna is elfogadható. Az orr és az ajkak mindig feketék.

Jelleme 
A landseer barátságos, kedves természetű, egyenes, békés, öntudatos és kiegyensúlyozott kutya. Noha az agresszivitásnak semmi jelét nem adja, szükség esetén hatékonyan védelmezi családját és otthonát. Nem ugat sokat. Általában nagyon szeret úszni. Kitűnő családi kutya, amely harmonikusan él más kutyákkal és egyéb háziállatokkal. A gyerekekre különösen nagy figyelmet fordít - a szó jó értelmében. A látogatókat jelzi ugyan, de ha nincs ártó szándékuk, barátságosan fogadja őket.

Méretei 
 Marmagasság: kan: 72–80 cm, szuka: 67–72 cm
 Testtömeg: 50–68 kg
 Várható élettartam: 11 év

Megjegyzés 
A fajta nevelése általában nem nehéz feladat. Már egészen fiatalon meg kell tanítani a „lábhoz”! parancsra, és arra, hogy ne rángassa a pórázt, mert ha felnő, már túl nagy és erős lesz egy embernek. Igen jól érzékeli a hanghordozás árnyalatnyi különbségeit, nagyszerű eredmények érhetők el nyugodt és kiegyensúlyozott, sem túl megterhelő, sem túl szigorú nevelésével. Általában családi kutyaként tartják. Jó teljesítményt nyújt az engedelmességi próbákon, és ha ezt élvezi, akár magasabb szintű foglalkozásokra is beíratható.

Külső hivatkozások 
Landseer fajtaismertető a Kutya-Tár-ban

FCI II. Pinscherek, schnauzerek, molosszerek, svájci hegyi- és pásztorkutyák
Német kutyafajták
Svájci kutyafajták
Budapesti tizenkettő

A Budapesti tizenkettő az 1948–1968 közötti évek 12 legjobbnak tartott magyar filmje, melyeket a magyar filmszakma 1968-ban titkos szavazással jelölt ki.

Budapesti 12 
A Filmkritikusok Nemzetközi Szövetsége (FIPRESCI) 1968-ban Budapesten tartotta éves konferenciáját. Ez az év a magyar filmgyártás második államosításának huszadik évfordulója volt. Az évforduló alkalmából a Magyar Filmművészek Szövetségének játékfilm- és filmkritikus-szakosztálya titkos szavazással választott ki 12 filmet, melyeket a pécsi IV. Magyar Játékfilmszemlén vetítettek le az elmúlt húsz év legjobbnak tartott filmjeként. Egy évvel később, 1969-ben a filmeket a Magyar Televízióban is bemutatták.
 Bán Frigyes: Talpalatnyi föld
 Jancsó Miklós: Szegénylegények
 Fábri Zoltán: Körhinta
 Kovács András: Hideg napok
 Máriássy Félix: Budapesti tavasz
Fábri Zoltán: Hannibál tanár úr
 Fehér Imre: Bakaruhában
 Makk Károly: Ház a sziklák alatt
 Kósa Ferenc: Tízezer nap
 Gaál István: Sodrásban
 Keleti Márton: A tizedes meg a többiek
 Szabó István: Apa

Új Budapesti Tizenkettő 
2000-ben a Magyar Film- és Tévéművészek Szövetségének, valamint a Magyar Újságírók Országos Szövetsége Film- és Tévékritikusi Szakosztályának tagjai A Magyar Televízió felkérésére szavaztak arról, hogy mely filmeket tartják a teljes magyar filmtörténet legjobb munkáinak.

Minden idők tizenkét legjobb magyar filmje:
 Jancsó Miklós: Szegénylegények
 Makk Károly: Szerelem
 Huszárik Zoltán: Szindbád
 Szőts István: Emberek a havason
 Radványi Géza: Valahol Európában
 Gothár Péter: Megáll az idő
 Székely István: Hyppolit, a lakáj
 Fábri Zoltán: Körhinta
 Jeles András: A kis Valentino
 Enyedi Ildikó: Az én XX. századom
 Szabó István: Apa
 Fábri Zoltán: Hannibál tanár úr

Kapcsolódó szócikkek
Brüsszeli tizenkettő
Mannheimi tizenkettő
53 magyar film

Források

További információk 
A Szindbád a legjobb magyar film (Index, 2010. november 18., a Filmmúzeum szavazása alapján)

Filmes listák
Kulturális rekordok
Magyar filmművészet
Lem (egyértelműsítő lap)

Lem, családnév
 Stanisław Lem (1921–2006) lengyel science fiction-író
 Lem kanadai együttes
Georg Michael Telemann

Georg Michael Telemann (1748. április 20. – 1831. március 4.), német egyházzenész, Georg Philipp Telemann unokája.

1773-ban a rigai dóm zenei igazgatója lett, ahol egészen haláláig dolgozott. Itt adták elő először újra nagyapja műveit, például 21 passióját. 1812-ben kiadott egy korálkönyvet.

Jegyzetek

Német zeneszerzők
Klasszicista zeneszerzők
1748-ban született személyek
1831-ben elhunyt személyek
TWV

A Telemann Werke Verzeichnis, vagy TWV (magyarul: Telemann műjegyzékszám) Georg Philipp Telemann műveit hivatott számozni. Megalkotója Martin Ruhnke.

Ezenkívül létezik még a Telemann Vokalwerke Verzeichnis (TVWV), amit Werner Menke készített, és Telemann vokális műveit tartalmazza. Ez a számozás jelenleg nincs még nincs befejezve:

Ajánlott irodalom 
(német nyelvű)
 Menke, Werner: Thematisches Verzeichnis der Vokalwerke von Georg Philipp Telemann, Band 1. Vittorio Klostermann, Frankfurt 1983, 
 Menke, Werner: Thematisches Verzeichnis der Vokalwerke von Georg Philipp Telemann, Band 2. Vittorio Klostermann, Frankfurt 1983, 
 Ruhnke, Martin: Georg Philipp Telemann: Thematisch-Systematisches Verzeichnis seiner Werke, Band 1. Barenreiter, Kassel 1984, 
 Ruhnke, Martin: Georg Philipp Telemann: Thematisch-Systematisches Verzeichnis seiner Werke, Band 2. Barenreiter, Kassel 1992, 
 Ruhnke, Martin: Georg Philipp Telemann: Thematisch-Systematisches Verzeichnis seiner Werke, Band 3. Barenreiter, Kassel 1999, 

Barokk zene
III. Kónsztantinosz bizánci császár

III. Kónsztantinosz, magyarosan Konstantin (, , 612. május 3. – Khalkédón, 641. május 24.) a Bizánci Birodalom császára néhány hónapig 641-ben. Hérakleiosz és első felesége, Fabia Eudokia fia volt, aki féltestvére, Hérakleónasz társuralkodójaként lépett trónra.

Élete 
612-ben született, és 613-ban nyilvánították apja társuralkodójává. Mostohaanyja, Martina manőverezésének köszönhetően 638-ban Kónsztantinosz féltestvére, a 13 évvel fiatalabb Hérakleónasz is baszileuszi címben részesítették, azaz újabb társcsászárral bővült az uralkodói kör. Hérakleiosz végrendeletében mindkét fiára és Martinára, mint „anyjukra és császárnőjükre” hagyta a trónt.

Kónsztantinosz és Hérakleónasz kikiáltása nem ütközött akadályokba, a gyűlölt Martina azonban a konstantinápolyi nép nyomására kénytelen volt lemondani trónigényéről. A háttérben azonban folytatódott a hatalmi harc, bár Konstantin nagyobb és erősebb pártja számításait keresztülhúzta a fiatal császár súlyos betegsége (valószínűleg tuberkulózisa), amely uralkodása harmadik hónapjában végzett vele. Egyetlen döntése ismeretes csak, miszerint szakít a monothelétizmus egyházpolitikájával, mivel az alkalmatlannak bizonyult az ortodoxok és monofiziták megbékítésére.

Feleségétől, Gregoriától, Nikétasz lányától két fia született: Kónsztasz, akit még halála évében megkoronáztak, és Theodosziosz.

Külső hivatkozások 

 Georg Ostrogorsky: A bizánci állam története. Budapest, Osiris, 2003. 

Középkori bizánci császárok
612-ben született személyek
641-ben elhunyt személyek
Hérakleónasz bizánci császár

Kicsinyítő képzővel elterjedt nevén Hérakleónasz, eredeti nevén (II.) Hérakleiosz (, , Lazica, 626. május 3. – Rodosz, 645?) a Bizánci Birodalom császára néhány hónapig 641-ben. Hérakleiosz és második felesége, Martina fia volt, aki féltestvére, III. Kónsztantinosz társuralkodójaként lépett trónra.

Élete 
626-ban született, és anyja elérte, hogy 638-ban őt is baszileuszi rangra emeljék, azaz Hérakleiosz társcsászára lehessen. Apjuk halála után a két fiút ki is kiáltották császárnak, azonban a 15 éves Hérakleónasz gyűlölt anyját az elhunyt császár végrendeletében foglaltakkal ellentétben nem voltak hajlandóak anyacsászárnőnek elismerni. Martina le is mondott trónigényéről, de a háttérben intrikákat folytatott III. Konstantin és pártja ellen.

Kezére játszott, hogy mostohafia betegségben elhunyt május 25-én, így ő uralkodhatott fia nevében. Azonnal visszatért Hérakleiosz monotheléta valláspolitikájához, amiről pedig már bebizonyosodott, hogy alkalmatlan a monofiziták és az ortodoxok kibékítésére. Így ismét nagy befolyásra tett szert Pürrhosz konstantinápolyi és Kürosz alexandriai pátriárka. Ez utóbbi a muszlim arabok fenyegetése hatására magához ragadta a világi hatalmat Egyiptomban, majd hosszúra nyúlt tárgyalások után átadta nekik a tartományt az év végén. Erről azonban Hérakleónasz már nem uralkodóként szerezhetett tudomást.

Kezdettől fogva mondogatták, hogy valójában Martina mérgeztette meg III. Kónsztantinoszt. Az egyház, a nép és az arisztokrácia is a pátriárka, a császár és anyja ellen fordult, követelve Konstantin kiskorú fia, Kónsztasz társuralkodóvá történő kinevezését. Erre sor is került, miután az örmény Valentinosz Arszakidosz tábornok hadai élén egészen Khalkédónig vonult. Ez azonban már nem mentette meg a trónt: a senatus határozata alapján szeptemberben Hérakleónaszt és Martinát megfosztották hatalmuktól, megcsonkították (Martina a nyelvét, Hérakleónasz pedig az orrát veszítette el, elsőként a bizánci történelemben) és Rhodoszra száműzték őket. További sorsuk ismeretlen.

Külső hivatkozások 
 Georg Ostrogorsky: A bizánci állam története. Budapest, Osiris, 2003. 

Középkori bizánci császárok
626-ban született személyek
645-ben elhunyt személyek
Nagykikinda

Nagykikinda (szerbül Кикинда / Kikinda, a II. világháború végéig Велика Кикинда / Velika Kikinda, , ) város és község (járás) Szerbiában, a Vajdaságban, a Bánságban. Az Észak-bánsági körzet közigazgatási központja. Népessége 2011-ben 37 676 főt tett ki.

Nevének eredete 
Neve a magyar kökény főnévből származik.

A község (járás) települései 

Nagykikindán kívül a községhez (járáshoz) még 9 település tartozik (zárójelben a település szerb neve szerepel):
 Basahíd (Bašaid)
 Bánátnagyfalu [Szenthubert és Szentborbála és Károlyliget] (Banatsko Veliko Selo)
 Homokrév (Mokrin)
 Nákófalva (Nakovo)
 Szaján (Sajan)
 Tiszahegyes (Iđos)
 Torontáloroszi (Rusko Selo)
 Torontáltószeg (Novi Kozarci)
 Töröktopolya (Banatska Topola)

Története 
1423-ban Nagkeken néven említi oklevél.

A középkori település a török korban elpusztult. 1751–1753 között délről érkezett szerb határőrökkel telepítették újra.

A pozsareváci béke után elvesztette határőr-település arculatát és a szerbek mellé nagyszámú magyar és német telepes érkezett. 1774-ben önálló közigazgatási egység, a nagykikindai kerület központja lett. 1848. április 14-én véres népfelkelés volt a városban. 1849. március 23-án itt verte szét Perczel Mór csapata a szerb felkelőket.

Az 1876-os megyerendezés során Nagykikindát a teljes nagykikindai kerülettel együtt Torontál vármegyéhez csatolták.

1910-ben 26 795 lakosából 14 148 fő szerb, 5968 magyar, 5855 német, 436 román és 219 fő cigány volt.

1944 őszén itt működött a szerbek egyik gyűjtőtábora, ahol főként német és magyar foglyok százait kínozták és lőtték agyon.

Helyi közösségek 

 Braća Laković
 Lidija Aldan
 Nikola Francuski
 Uglješa Terzin

Népesség

Demográfiai változások

Etnikai összetétel

Itt születtek 
 1852. április 16-án Alvinczy Sándor nyelvpedagógus, újságíró, író
 1882-ben Zádor István festőművész, grafikus
 1892. július 3-án Hajnal István történetíró, egyetemi tanár, az MTA tagja
 1896. május 20-án Jeszenszky Árpád mezőgazdász, egyetemi tanár, a mezőgazdasági tudomány doktora
 1898. május 17-én Geleji Sándor, kétszeres Kossuth-díjas kohómérnök, egyetemi tanár, az MTA tagja, a képlékeny alakítás elméletének nemzetközi szinten is kiemelkedő művelője
 1899. június 26-án Benkő Jenő vegyész, aranydiplomás közgazda, újságíró, szerkesztő
 1902. április 27-én Vaszkó Erzsébet magyar festő és alkalmazott grafikus
 1925. november 22-én Hadik Gyula szobrászművész
 1949. október 31-én Ábrahám Irén színművésznő

Látnivalók 
 Itt látható Európa két megmaradt, működőképes szárazmalmának egyike.

Galéria

Jegyzetek

További információk 

 Nagykikinda hivatalos honlapja 
 Nagykikinda története 
 Kikinda na Netu

Az Észak-bánsági körzet települései

 
Torontál vármegye települései
Torontáloroszi

Torontáloroszi (avagy Kisorosz, szerbül Руско Село / Rusko Selo, németül Ruskodorf) település Szerbiában, a Vajdaságban, az Észak-bánsági körzetben, Nagykikinda községben.

Fekvése 
Nagykikinda délkeleti szomszédjában, Torontáltószeg és Magyarcsernye közt fekvő település.

Története 
Torontáloroszi nevét a középkorban Oroszi néven említették az oklevelek.

Neve már szerepelt az 1332-1337 évi pápai tizedjegyzékekben is, ekkor már plébániája is volt.

A török hódoltság alatt is lakott maradt, az 1717. évi kincstári összeírásban, Horoschin néven, a becskerekei kerülethez tartozott, tíz lakott házat találtak itt. A Mercy-féle térképen Mally Oroszin néven, a lakatlan helyek között tartották számon. Később a délmagyarországi kincstári puszták bérlőtársasága bérelte.

1767-ben németeket telepítettek ide, majd 1776-ban Szeged vidéki magyarok is letelepedtek itt. A kincstári birtokok elárverezésekor Stefanovics Bazil vette meg, tőle Vidákovics császári kapitány vásárolta meg.

1838-ban Mácsai Csernovics Pál, utána báró Sina Simon birtoka lett, akitől gróf Zichy Ágost gyermekei, Mária, Fedora és Anasztázia örökölték.

Népesség

Demográfiai változások

Etnikai összetétel

Nevezetességek 
 Római katolikus temploma - 1802-ben épült, majd 1832-ben megnagyobbították
 Görögkeleti temploma - 1797-ben épült

Jegyzetek

Források 
 Borovszky Samu: Torontál vármegye

További információk 
 Torontáloroszi története 

Az Észak-bánsági körzet települései
Torontál vármegye települései
Töröktopolya

Töröktopolya (szerbül Банатска Топола / Banatska Topola, németül Banat Topola) település Szerbiában, a Vajdaságban, az Észak-bánsági körzetben, Nagykikinda községben.

Fekvése 
Nagykikindától délre, Beodra, Basahíd, Tóba és Torontáloroszi közt fekvő település.

Története 
Töröktopolya helyén még az 1783. évi térképen is nagy kiterjedésű mocsarak vannak feltüntetve. A mocsaras terület a beodrai uradalom területéhez tartozott. 1781-ben Karátsonyi Bogdán megvásárolta a területet és megkezdte a mocsaras területek kiszárítását és az így nyert területre 1790. körül magyarokat és németeket telepített. A helyből alakult ki Topolya és népesült be ismét Novoszello-puszta. Az 1800-as évek elején a település neve Töröktopolya lett.

1838-ban Karácsonyi Lajos, majd gróf Karátsonyi Guidó birtoka lett. 1893-ban önálló községgé alakult.

1910-ben 1149 lakosából 544 magyar, 596 német volt. Ebből 1140 volt római katolikus.

A trianoni békeszerződés előtt Torontál vármegye Nagykikindai járásához tartozott.

Pusztanovoszello 
A településhez tartozik Pusztanovoszello is. Helyén a középkorban Újfalu állt, melyet 1399-ben már említettek az oklevelekben. Valószínűhogy, hogy azonos lehet az 1441 körül a becsei várhoz tartozó Újfaluval.

Újfalu a török hódoltság alatt elpusztult, a Mercy-féle térképen lakatlan helyként tüntették fel.

Újfaluban 1761-ben szerbek laktak, 1766-ban a kamara a tiszai és a marosi szerb határőröknek engedte át.

1774-ben a szerbek a nagykikindai kiváltságos kerületnek szervezésekor elvándoroltak innen, és 1783-ban a puszta ismét lakatlanná vált.

A 19. század elején, Beodrai Karátsonyi László birtoka volt, aki földművelő és dohánytermelő római katolikus németeket telepített le ide, 1838-ban lakosainak a száma már 4760 fő lett. Azonban a telepesek nagy része 1870 körül ismét elköltözött, a helységet pusztaként Topolyához csatolták.

Népesség

Demográfiai változások

Etnikai összetétel

Nevezetességek 
 Római katolikus temploma - 1899-ben épült, a Bánság egyetlen Mária-kegyhelye. Búcsúját Nagyboldogasszony napján tartják meg.

Jegyzetek

Források 
 Borovszky Samu: Torontál vármegye

További információk 
 Töröktopolya története
 A Testvériség-egység Általános Iskola honlapja

Az Észak-bánsági körzet települései
Torontál vármegye települései
Petúnia (keresztnév)

A Petúnia újabb keletű női név a petúnia virágnévből, aminek a neve tupi indián eredetű, jelentése dohány. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 27. 
 június 28.

Híres Petúniák

Jegyzetek

Magyar keresztnevek (P)
Női keresztnevek (P)
Indián eredetű magyar női keresztnevek
Pintyőke

A Pintyőke újabb keletű névadás a pinty madárnévből. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 27. 
 október 11.

Híres Pintyőkék

Jegyzetek

Magyar keresztnevek (P)
Női keresztnevek (P)
Magyar eredetű magyar női keresztnevek
Poppea

A Poppea, , női név az ismeretlen jelentésű latin Poppaeus nemzetségnévből, vagy a Pompeia névből származik, aminek a jelentése Pompei városából való nő. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 27.

Híres Poppeák, Pompeiák
 Poppaea Sabina, Néró római császár második felesége
 Pompeia római arisztokrata hölgy, Julius Caesar második felesége

Jegyzetek

Magyar keresztnevek (P)
Női keresztnevek (P)
Latin eredetű magyar női keresztnevek
Tullia

A Tullia a Tullió férfinév női párja.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 27.
 október 5.

Híres Tulliák

Jegyzetek

Magyar keresztnevek (T)
Női keresztnevek (T)
Latin eredetű magyar női keresztnevek
Aszter

Az Aszter görög eredetű férfinév, jelentése: csillag. Női párja: Asztéria


Gyakorisága
Az 1990-es években szórványosan fordult elő, a 2000-es években nem szerepel a 100 leggyakoribb férfinév között.

Névnapok
 január 17.
 március 3.
 április 28.
 augusztus 23.
 október 30.

Híres Aszterok

Jegyzetek

Magyar keresztnevek (A, Á)
Férfikeresztnevek (A, Á)
Görög eredetű magyar férfikeresztnevek
Ménrót

A Ménrót férfinév eredete homályos. A középkori mondákban – Ladó és Bíró szerint – a magyarság ősapjaként emlegetett Nimród nevét helyettesítik vele.

A Ménrót név valószínűleg magyar gyökerű, s jelentése – mén (csődör) és rós (vörös) szavunkból következtetve – alighanem vörös mén.

Kézai Simon Gesta Hunnorum et Hungarorum (Hunok és magyarok cselekedetei) című művében Ménrót – az eredeti latin szövegben Menrot –, Thana fia, Jáfet utódja a magyarok őse. Kézai tudósításához igazodik több középkori évkönyv is.

Gyakorisága 
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok 

 április 28.
 augusztus 1.
 november 11.

Híres Ménrótok 
Nimród (király), a magyarok mondabeli őse, regék szereplője.

Kézai Simon Ménrótról

Jegyzetek 

Magyar keresztnevek (M)
Férfikeresztnevek (M)
Ismeretlen eredetű magyar férfikeresztnevek
Nimród (keresztnév)

A Nimród férfinév eredete bizonytalan, feltételezések szerint asszír eredetű és a jelentése: vadász. Régi magyar mondákban mint a magyarok ősapja, Hunor és Magor atyja szerepel 

Viszont a magyar királyi oklevelekben is szerepel a megnevezett ősök között, Atilla saját címzésében önmagát Nimród unokájának vallotta. Ezt valóban megírták a középkorban is, magyar és külföldi utazók, diplomaták.



Gyakorisága
Az 1990-es években szórványos név, a 2000-es években (2006 óta) az 57–97. leggyakoribb férfinév.

Névnapok
 február 3. – református naptár szerint
 április 28. 
 augusztus 1. 
 november 11.

Híres Nimródok 
 Nimród bibliai alak, mezopotámiai király
 Antal Nimród, filmrendező

Jegyzetek

Magyar keresztnevek (N)
Férfikeresztnevek (N)
Asszír eredetű magyar férfikeresztnevek
Vitatott eredetű magyar férfikeresztnevek
Vitéz (keresztnév)

A Vitéz késő középkori magyar személynév és (gyakrabban) családnév, a vitéz szóból származik.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 április 28.
 november 2.

Híres Vitézek

Jegyzetek

Magyar keresztnevek (V)
Férfikeresztnevek (V)
Magyar eredetű magyar férfikeresztnevek
Patony

A Patony ismeretlen eredetű régi magyar személynév. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 21. 
 április 28.

Híres Patonyok

Egyéb Patonyok
Benkepatony (szk. Benkova Potôň), Felsőpatony része
Bögölypatony (szk. Dolná Potôň), Diósförgepatony része
Csécsénypatony (szk. Čečínska Potôň), Felsőpatony része
Diósförgepatony, (szk. Orechová Potôň), Szlovákia, Nagyszombati kerület, Dunaszerdahelyi járás
Dióspatony, (szk. Orechová Potôň) Diósförgepatony része
Előpatony (szk. Masníkovo vagy Predná Potôň), Lég része
Felsőpatony (szk. Horná Potôň), Szlovákia, Nagyszombati kerület, Dunaszerdahelyi járás
Förgepatony (szk. Förgeho Potôň vagy Fregova Potôň), Diósförgepatony része
Lögérpatony (szk. Horná Potôň), Felsőpatony része
Patonyrét (szk. Potônske Lúky), Szlovákia, Nagyszombati kerület, Dunaszerdahelyi járás

Jegyzetek

Magyar keresztnevek (P)
Férfikeresztnevek (P)
Ismeretlen eredetű magyar férfikeresztnevek
Régi magyar férfi személynevek
Dobogókő

Dobogókő mint településrész Pilisszentkereszthez tartozik. Állandó lakosainak száma . Nevét a Dobogó-kőről, a Visegrádi-hegység legmagasabb pontjáról kapta. Népszerű kiránduló- és üdülőhely.

Fekvése 
Pest vármegye határához egészen közel fekszik, Pilisszentkereszt központjától nagyjából északi irányban. A nevét adó hegy legmagasabb pontján áthalad a megyehatár, északi lejtői már a Komárom-Esztergom vármegyéhez tartozó Pilismarót és Dömös területén futnak le.

Története 
Mivel a helyi lakosok szerint a dobogókői turizmusból befolyó pénzekből a pilisszentkereszti önkormányzat keveset fordított a településrész fejlesztésére, Dobogókőn 2002-ben népszavazást tartottak arról, hogy Esztergomhoz csatlakozzanak (ami egyúttal megyeváltást is jelentett volna). A referendum eredményes volt, az 51 fő választásra jogosult többsége a királyváros mellett voksolt, de mivel nem sikerült megállapodni a pilisszentkereszti önkormányzattal, változás nem történt. 2003-ban a Pest Megyei Önkormányzat nem támogatta a kezdeményezést, és a Parlamentre bízta a döntést.

Vallás 
Dobogókőn működik a jezsuiták Manréza lelkigyakorlatos háza, melynek épületét a rendszerváltás után kárpótlásként kapta meg a rend. A ház kápolnájában minden vasárnap 10 órakor szentmisét tartanak.

Megközelítése 
Dobogókő Budapest felől a 11-es főúton, majd a Pomáztól Pilisszentkereszten át Esztergom felé vezető 1111-es úton, Esztergom felől pedig ugyanezen az úton Pilisszentlélek mellett elhaladva érhető el; a településrészre a Kétbükkfa-nyeregtől induló alsóbbrendű mellékút ágazik ki. Mindkét irányból megközelíthető helyközi autóbusszal is, a járatokat a Volánbusz üzemelteti. A Budapest felől érkezőknek a Szentendrére közlekedő H5-ös HÉV Pomáz állomásától kínál dobogókői eljutást.

Jegyzetek

További információk 
 Dobogókő Egyesület 

Dobogoko~
Pilisszentkereszt
August

August a címe Eric Clapton 1986. évi albumának.

Eric Clapton 1983-ban, a Money and Cigarettes című albumával jutott túl emberi mélypontján. Az August lemezcíme vélhetően megnövekedett önbizalmáról tanúskodik. (Az augusztus hónap az érettség jelképe.) Ezen a lemezen nem bluesos hangvételű, inkább rockos felvételek vannak. Clapton saját szerzeményeinek hangszerelése is gazdagodott, amit főleg a Tearing Us Apart című felvétel bizonyít.

Az album dalai
It's in the Way You Use It – 4:11
Run – 3:39
Tearing Us Apart – 4:15
Bad Influence – 5:09
Walk Away – 3:52
Hung Up on Your Love – 3:53
Take a Chance – 4:54
Hold On – 4:56
Miss You – 5:06
Holy Mother – 4:55
Behind the Mask – 4:47
Grand Illusion – 6:23

Közreműködők 
 Eric Clapton  (gitár, ének)
 Greg Phillinganes (billentyűsök, háttérvokál)
 Nathan East (basszusgitár)
 Phil Collins (dob, ütősök, háttérvokál)

Eric Clapton-albumok
1986 nagylemezei
Pósa (egyértelműsítő lap)

Pósa, keresztnév
Pósa (Poša), település Szlovákiában a Varannói járásban
Pósa boszniai püspök 1239–1272 között
Vitold

A Vitold germán eredetű férfinév, jelentése: erdő + uralkodó, tevékeny.  Női párja: Vitolda.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 április 28.

Ismert Vitoldok
 Nagy Vitold litván nagyfejedelem
 Vitold Pavlovics Fokin, ukrán politikus, miniszterelnök

Jegyzetek

Magyar keresztnevek (V)
Férfikeresztnevek (V)
Germán eredetű magyar férfikeresztnevek
Vitolda

A Vitolda a Vitold férfinév női párja.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 28.

Híres Vitoldák

Jegyzetek

Magyar keresztnevek (V)
Női keresztnevek (V)
Germán eredetű magyar női keresztnevek
Vitális

A Vitális latin eredetű férfinév, jelentése: életerős, eleven. Női párja: Vitália.


Rokon nevek
Vitályos: a Vitális régi magyar alakváltozata.

Gyakorisága
Az 1990-es években a Vitális és a Vitályos szórványos név, a 2000-es években nem szerepelnek a 100 leggyakoribb férfinév között.

Névnapok
 április 28.
 október 20.
 november 4.

Híres névviselők

Jegyzetek 

Magyar keresztnevek (V)
Férfikeresztnevek (V)
Latin eredetű magyar férfikeresztnevek
Vitália

A Vitália a Vitális férfinév női párja.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 28.
 augusztus 13.
 december 13.

Híres Vitáliák

Jegyzetek

Magyar keresztnevek (V)
Női keresztnevek (V)
Latin eredetű magyar női keresztnevek
World Wide Web Consortium

A World Wide Web Consortium (W3C) egy konzorcium, mely nyílt szoftver szabványokat – „ajánlásokat”, ahogy ők hívják – alkot a világhálóra (World Wide Web). A konzorciumot Tim Berners-Lee vezeti, az URL (Uniform Resource Locator, univerzális erőforrás azonosító), a HTTP (HyperText Transfer Protocol) és a HTML (HyperText Markup Language, hipertext leíró nyelv) eredeti megalkotója. Ezek a technológiák alkotják még ma is a Web alapjait.

A W3C szabvány a következő fázisokon megy keresztül: Working Draft (munka vázlat), Last Call (utolsó hívás), Candidate Recommendation (jelölt ajánlás) és Proposed Recommendation (tervezett ajánlás). Az ajánlást frissíthetik egy külön publikált Errata (hibajegyzék) dokumentumon keresztül, amíg elég frissítés össze nem gyűlik és ki nem adnak egy új ajánlást (például az XML a harmadik kiadásnál (Third Edition) tart). Néha az ajánlást visszavonják és újra átmegy az eljáráson. Ilyen volt az RDF is. A W3C tájékoztató jegyzeteket (Note) is publikál, amik nem tekinthetők szabványnak. 

A Konzorcium a gyártókra bízza a szabvány alkalmazását. Sok szabvány megfelelési szinteket definiál, amit a fejlesztőknek követnie kell. Mint más szervezetek szabványait, a W3C szabványokat is időnként csak részben implementálják, míg a fejlesztői megfelelés erősen növekszik. Az ajánlás egy jogdíj nélküli szabadalom, ami lehetővé teszi bárki számára, hogy implementálja azt.

Nem úgy, mint az ISOC és más nemzetközi szabványügyi szervezetek esetében, a W3C-nek nincs hitelesítési programja. A hitelesítési programnak vannak előnyei és hátrányai. A W3C úgy véli, hogy ha most indítana ilyen programot, akkor több hátrányt okozna a közösségnek, mint előnyt.

A Konzorciumot az MIT (Amerikai Egyesült Államok), az ERCIM (Franciaország), a Keio Egyetem (Japán), és a Beihang Egyetem (Kína) közösen irányítja. Több különböző képviseletük van több országban, ezekre gyakran "W3C hivatal"-ként hivatkoznak.

W3C Magyar Iroda 
Az MTA SZTAKI 1995 óta tagja a Konzorciumnak. A W3C itt nyitotta meg első kelet-közép-európai irodáját, a W3C Magyar Irodát.

Sztenderdek
W3C/IETF sztenderdek (IP felett):

 CSS
 CGI
 DOM
 GRDDL
 HTML
 MathML
 OWL
 P3P
 RDF
 SVG
 SISR

 SKOS
 SOAP
 SPARQL
 SMIL
 SRGS
 SSML
 VoiceXML
 XHTML
 XHTML+Voice
 XML
 XML Events

 XML Information Set
 XML Schema
 XPath
 XQuery
 XSL-FO
 XSLT
 WCAG
 WSDL
 XForms

Források 

 W3C
 W3C Magyar Iroda

Jegyzetek 

Internet
Nemzetközi szervezetek
Kevin Eubanks

Kevin Tyrone Eubanks (Philadelphia, 1957. november 15. −) amerikai jazzgitáros.

Mielőtt 1983-ban saját zenekarát megalakította volna, már játszott többek között Art Blakey-vel, Roy Haynes-szal, Slide Hampton-nal és Sam Rivers-szel.

1995-től a Tonight Show Band vezetője.

Bátyjához hasonlóan, (Art Blakey, dzsessztrombitás) ő is játszott Dave Hollanddal.

Philadelphiából származik (Pennsylvania, USA) – és hogy támogassa a helyi sportegyesületeket – gyakran visel Philadelphia Eagles vagy Philadelphia 76ers feliratú sapkákat.

Lemezek

Források

https://www.kevineubanks.com/kevin-eubanks-photos-biography
https://www.allmusic.com/artist/kevin-eubanks-mn0000541348/biography
http://www.turigabor.hu/node/198

Jegyzetek 

Amerikai dzsesszzenészek
Amerikai gitárosok
1957-ben született személyek
Élő személyek
Philadelphiaiak
Afroamerikai zenészek
Nógrád vármegye története

Nógrád vármegye (szlovákul: Novohrad; németül: Neograd vagy Neuburg; latinul: Comitatus Nogradiensis vagy Comitatus Neogradiensis) közigazgatási egység volt a Magyar Királyság északi részén. A történelmi Felvidék területéhez tartozott. Területe jelenleg Magyarország és Szlovákia között van felosztva.

Földrajz
A vármegye területe nagyrészt hegység, az Ipoly és a Duna mentén találhatóak szűk völgyek és a Nógrádi-medence. Hegységei a Kárpátok északi csoportjainak előhegységei. Fontos folyói a Duna, az Ipoly és a Zagyva. Északról Zólyom vármegye, keletről Gömör-Kishont és Heves vármegyék, délről Pest-Pilis-Solt-Kiskun vármegye, nyugatról pedig Hont vármegye határolta.

Történelem
A vármegyét Szent István hozta létre Nógrádvár központtal, és egészen 1920-ig állt fenn. Ettől kezdve északi része Csehszlovákia területéhez tartozik, a Magyarországnál maradt déli részéből pedig a szintén csonk, vele szomszédos Hont vármegyével közösen létrehozták Nógrád-Hont vármegyét. Az I. bécsi döntés értelmében a volt Nógrád vármegye elszakított területeinek egy része rövid időre visszakerült Magyarországhoz, ám ez a második világháború után érvénytelen lett, és Nógrád-Hont vármegye területe újra csökkent. 1950-ben Nógrád-Hont vármegye nyugati, Hont részét Pest megye területéhez csatolták, maradék része pedig Nógrád megye lett. Az egykori vármegye északi, szlovákiai része 1996-tól a Besztercebányai kerülethez tartozik.

Közigazgatás 
A vármegye 1910-ben hét járásra volt felosztva:
 Balassagyarmati járás, székhelye Balassagyarmat 
 Füleki járás, székhelye Salgótarján 
 Gácsi járás, székhelye Gács
 Losonci járás, székhelye Losonc
 Nógrádi járás, székhelye Rétság
 Szécsényi járás, székhelye Szécsény
 Sziráki járás, székhelye Szirák

Ugyanakkor rendezett tanácsú város csupán egy volt a területén: Losonc.

Források
 Borovszky Samu: Magyarország vármegyéi és városai. Nógrád vármegye, 1911 MEK online
 Miskolczy Simon János 1911: Nemesi iratok és címeres pecsétek Nógrádvármegye levéltárában. Balassagyarmat.
 Pongrácz György 1920: Nógrádvármegye panaszirata a határt megállapitó bozottsághoz. Balassagyarmat.
 Pálmány Béla 1985: Nógrád vármegye nemességének átrétegeződése (1542–1848). Századok

További információk

Nograd
Észak-bácskai körzet

Az Észak-bácskai körzet (szerbül Северно-Бачки округ / Severnobački okrug) közigazgatási egység Szerbiában, a Vajdaság északi részén. Központja Szabadka.

Földrajz 
Az Alföldön, Bácskában található.

Községek (járások)

Népesség 
A körzet népessége 2002-ben 200 140 fő volt, 2011-ben pedig 186 906 fő.

Nemzetiségek 

A 2002-es népszámlálás adatai szerint összesen 87 181 (43,6%) magyar él a körzetben. A szerbek száma 49 637 (24,8%). Szabadka község területén jelentősebb számban élnek még horvátok, illetve bunyevácok. A Kishegyes községkez tartozó Szeghegy lakossága főleg montenegrói nemzetiségű. Bajsán, Topolya közelében, szlovákok is élnek, Zentagunarason pedig ruszinok.

A körzet 3 községében összesen 45 település található. Két község magyar többségű: Topolya (59%) és Kishegyes (56%). Szabadkán a magyarok alkotnak relatív többséget (38,5%).

A körzet települései közül 20 magyar többségű, kettőben pedig a magyarok relatív többséget alkotnak. 15 település szerb többségű. 7 faluban horvát/bunyevác többség van, és van egy montenegrói többségű település is.

Vallási megoszlás 
A lakosság jelentős része katolikus vallású. A körzetben élő magyarok túlnyomó többsége, a horvátok, illetve bunyevácok pedig szinte kivétel nélkül katolikusnak vallják magukat. A katolikusok száma a körzetben a 2002-es népszámlálás adatai szerint összesen 117 456 (59%). Szabadka város a Szabadkai Egyházmegye székhelye, amely a legnagyobb katolikus egyházmegye az országban. Zentagunarason, Topolya közelében, van egy kis létszámú keleti rítusú katolikus közösség is. Istentiszteleteiket alkalmanként a római katolikus templomban tartják.

Nagyságrendben a másokdik legnépesebb felekezet a szerb ortodox egyház. Összesen 55 028-an (27%) vallották magukat ortodoxnak. A szerbek és a montenegróiak hagyományosan ortodox vallásúak. Többen a montenegróiak közül szeretnének egy a szerb ortodox egyháztól független (autokefál) egyházat létrehozni. Szeghegyen már elkezdték az új templom építését.

A Reformátusok szinte kivétel nélkül magyar nemzetiségűek, és főleg a Topolyai községhez tartozó Bácskossuthfalván és Pacséron, illetve a Kishegyes községhez tartozó Bácsfeketehegyen élnek.

Bajsán a szlovákok főleg a Szlovák Evangélikus Egyház tagjai, míg Szabadkán a kis létszámú evangélikus közösség a Délvidéki Magyar Evangélikus Egyházhoz tartozik.

Jegyzetek

Külső hivatkozások 

 Az Észak-bácskai körzet hivatalos honlapja 

Vajdasági körzetek
Ada (egyértelműsítő lap)

Ada, női keresztnév
 Ada műsorvezető
 Ada, Vladimir Nabokov regénye
Tudomány és technika
 Ada, Ada Lovelace-ről elnevezett programozási nyelv
Földrajz
 Ada, település Szerbiában, Vajdaságban
 Ada, település Sodolovce községben, Eszék-Baranya megyében, Horvátországban
 Ada, Ada Lukačka Veliko Polje település régi neve Horvátországban, Verőce-Drávamente megyében
 Ada Kaleh egykori dunai sziget
 USA
 Ada település Alabama államban
 Ada település Dél-Dakota államban
 Ada település Észak-Dakota államban
 Ada megye, Idaho állam
 Ada település Kansas államban
 Ada település Michigan államban
 Ada település Minnesota államban
 Ada település Nyugat-Virginia államban
 Ada település Ohio államban
 Ada település Oklahoma államban
 Ada település Oregon államban
 Ada település Wisconsin államban
egyéb
 523 Ada, kisbolygó a Naprendszerben
Velma (keresztnév)

A Velma német eredetű női név, jelentése: erős akaratú, védelmező. A Velma név Magyarországon nem anyaköznyvezhető. Rokon nevek: Vella, Vilhelma, Vilhelmina 

Névnapok
 április 28.

Híres Velmák
 Velma Dinkley, rajzfilmhős a Scooby-Dooban
 Velma Middleton, jazzénekesnő, sokszor szerepelt Louis Armstronggal
 Velma Kelly, musicalszínésznő, szerepelt a Chicagóban 
 Velma Barfield, sorozatgyilkos, az első halálra ítélt nő Amerikában a halálbüntetés visszaállítása után
 Velma Wallis bestseller regényíró

Hivatkozások 

Magyar keresztnevek (V)
Vélia

A Vélia a latin Velinia női névből ered, jelentése: Velini városból származó nő.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
ajánlott névnap
 április 28.

Híres Véliák

Jegyzetek

Magyar keresztnevek (V)
Női keresztnevek (V)
Latin eredetű magyar női keresztnevek
Damján

A Damján a görög eredetű Damianus név származéka, a jelentése bizonytalan, egyes vélemények szerint: szelídítő, mások szerint a népből származó. A Damján különféle változatai családnévként is ismertek (pl. Dimény).


Rokon és képzett nevek
 Damos: a Damján név régi magyar rövidült, kicsinyítőképzős származéka 
 Demjén: a Damján önállósult alakváltozata 
 Demény: a Demjén régi magyar változata 
 Dömjén: a Demjén alakváltozata

Gyakorisága
Az 1990-es években a Damján, Damos, Demjén, Demény és Dömjén egyaránt szórványos név volt, a 2000-es években nem szerepelnek a 100 leggyakoribb férfinév között.

Névnapok
Damján, Damos, Demjén, Demény és Dömjén: 
szeptember 26., 
szeptember 27.

Híres Damjánok, Damosok, Demények, Demjének és Dömjének

 Szent Damján (Damián, Demjén, Demján, Domján névalakban is előfordul)

Jegyzetek

Magyar keresztnevek (D)
Férfikeresztnevek (D)
Görög eredetű magyar férfikeresztnevek
Buzád (keresztnév)

A Buzád magyar eredetű férfinév, a növénynévnek, illetve az ebből származó Búza személynévnek a -d kicsinyítőképzős származéka. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Rokon név
 Buzát: a név alakváltozata

Névnapok
 április 30. 
 október 14. 
 december 8.

Híres Buzádok

Jegyzetek

Magyar keresztnevek (B)
Férfikeresztnevek (B)
Magyar eredetű magyar férfikeresztnevek
Hilda

A Hilda germán eredetű női név, a -hild- elemet tartalmazó germán nevek rövidülése. A névelem jelentése: harc. 


Rokon nevek
Hildegárd, Ildikó

Gyakorisága
Az 1990-es években a Hilda igen ritka név, a 2000-es években nem szerepel a 100 leggyakoribb női név között.

Névnapok
 április 30. 
 augusztus 12. 
 szeptember 3. 
 november 17.

Híres Hildák
 Gobbi Hilda színésznő
 Perjési Hilda színésznő
 Péter Hilda színésznő

Jegyzetek

Magyar keresztnevek (H)
Női keresztnevek (H)
Germán eredetű magyar női keresztnevek
Kaposszentjakabi bencés apátság

A Kaposvár keleti városrészében található kaposszentjakabi bencés apátság egy védett műemlék, mely az egykori Győr nemzetség monostorának romjaiból áll.

Története

A monostort egy 1432-ben íródott, másolatban megmaradt oklevél szerint 1061-ben alapították. Az alapító oklevél szerint Geur (Győr) fia, Atha (Ottó) somogyi ispán 1061-ben bencés monostort alapított a Szent Jakab-hegyen. Itt korábban is állt egy templom, amelyet a 7–9. század között építhettek, és amely erre az időre már romos volt. Ennek helyén építették fel az új templomot, melynek felszentelésén 1067-ben Salamon király és Géza herceg is részt vett. A monostor román stílusban épült. Az apátság helyén lévő korábbi település lakóit Atha ispán áttelepítette máshová. A későbbi átépítések során gótikus elemekkel bővült.

Az épületegyüttes feltárását 1960–1966 között Nagy Emese végezte. A kolostorépület műemlékvédelmi helyreállítása 1972-ben befejeződött be, azóta féltetős épület védi. Innen kerültek elő Somogy vármegye legkorábbi, 11. századi kőfaragványai (díszes oszlopfejezetek és lábazatok). Molnár István 2014-es ásatásai feltárták az eredeti, honfoglalást megelőző templomot is, amely Karoling korú stílusban épült, valamint a hozzá kapcsolódó településnyomok is erre utal.

A rom jelenleg a Rippl-Rónai Megyei Múzeum kezelésében áll. A terület 2001-es rendezése óta Kaposvár történelmi emlékhelyéül szolgál. Jelenleg nemcsak múzeumként, hanem kulturális központként működik: színházi esteket, kiállításokat rendeznek itt.

Irodalom
Molnár István 2018: Újabb kutatás a kaposszentjakabi apátság területén 2. A 2016-ban végzett régészeti feltárás. A Kaposvári Rippl-Rónai Múzeum Közleményei 5, 139-158.
Molnár István 2015: Újabb kutatás a kaposszentjakabi apátság templomának területén. Archaeológiai Értesítő 140, 177-194.

Források 
Adatlapja a museum.hu-n
Archaeologia.hu: Szentjakabi apátság

Magyarország román stílusú vallási építményei
Magyarország gótikus vallási építményei
Kaposvár műemlékei
Kaposvár múzeumai
Kaposvár színházai
Kaposvár vallási épületei
Hengerszék

A hengerszék egy malomipari berendezés, amelyben egymással szemben különböző sebességgel megforgatott rovátkolt, vagy mattírozott, kéregöntött fémhengerek helyezkednek el. Az egymással szemben forgó hengerek (hengerpár) közötti hézagba valamilyen szemesterményt (búza, kukorica, rizs, rozs, árpa stb.), vagy más félkész őrleményt engednek, amely a hengerek közötti kerületi sebesség különbözetéből adódóan őrlődik.

Magyar találmány, feltalálója Mechwart András.

Jegyzetek

Kapcsolódó szócikkek 

 Malomkő
 Mechwart András

Gépek
Malomipar
Suisei

A Suisei (japánul: すいせい) más néven PLANET-A, a Halley-üstökös kutatására kifejlesztett japán űrszonda. A szonda célja volt megmérni az üstökös forgási idejét, és a vízkibocsájtás mértékét infravörös eszközökkel, valamint vizsgálta a napszél hatását az égitestre.

Források 
 
 

Üstököskutató űrszondák
Japán űrkutatása